Polonia. O maşină a intrat în plin în oamenii care traversau pe o trecere de pietoni
- Cristian Raducanu
- 1 martie 2024, 18:34
Un accident cu zeci de victime s-a produs în urmă cu puțin timp într-un orășel din Polonia. Șoferul în vârstă de 33 de ani a intrat într-un grup de pietoni, după care a fugit de la fața locului. În urma incidentului au rămas pe caldărân 17 victime, printre care și copii.
Un accident extrem de grav s-a produs în această după-amiază într-un oraș din Polonia. Un autoturism a intrat în plin într-un grup de pietoni. Potrivit primelor informații, cel puțin 17 persoane au fost rănite, iar printre victime se află și copii.
Accident grav în Polonia
Bărbatul în vârstă de 33 de ani, care a provocat accidentul. a fost reținut de oamenii legii. "Avem un accident aici cu 17 persoane rănite în prezent, dintre care trei minori și două în stare critică. Persoana care a provocat accidentul a fost reținută", a declarat guvernatorul provinciei, Adam Rudawski.
Evenimentul rutier s-a produs în orașul Szczecin, după ce a intrat în grupul de persoane, șoferul mașinii a părăsit locul accidentului și a intrat în coliziune cu alte trei autoturisme. Printe cele 17 victme sunt și patru copii, dintre care doi au fost internați în stare gravă.
Șoferul a fugit de la fața locului
Șoferul a fost arestat după ce a încercat să fugă de la locul faptei. Nu a fost clar dacă incidentul a fost un accident rutier sau un atac. Ulterior, forțele de ordine au emis un comunicat prin care au precizat că nu este vorba de un atentat. Autoritățile au cerut pietonilor să evite zona.
Măsurile de securitate sporită și perturbările în domeniul transporturilor vor persista probabil până la sfârșitul serii de 1 martie sau la primele ore ale dimineții de 2 martie.
Accident cu 17 victime
Purtătorul de cuvânt al poliției, Pawel Pankau, a declarat că șoferul era un cetățean polonez în vârstă de 33 de ani, adăugând: "Acesta nu a fost un act terorist". Potrivit concluziilor preliminare, mașina care circula cu viteză a intrat în mulțimea de pietoni din centrul orașului Szczecin, în nord-vestul Poloniei, înainte de a se ciocni cu alte trei vehicule.
Înregistrările apărute pe rețelele de socializare arată numeroase persoane rănite, întinse pe caldărâm, în timp ce salvatorii acordă îngrijiri medicale victimelor care zac pe șosea.